CELEX: 32015R0649
Language: et
Date: 2015-04-24 00:00:00
Title: Komisjoni määrus (EL) 2015/649, 24. aprill 2015, millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses L-leutsiini kasutamisega kandeainena tableti kujul olevates lauamagusainetes (EMPs kohaldatav tekst)

25.4.2015   
            
            
               ET
            
            
               Euroopa Liidu Teataja
            
            
               L 107/17
            
         KOMISJONI MÄÄRUS (EL) 2015/649,
   24. aprill 2015,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses L-leutsiini kasutamisega kandeainena tableti kujul olevates lauamagusainetes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3, artiklit 14 ja artikli 30 lõiget 5,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Komisjoni määruses (EL) nr 231/2012 (3) on sätestatud määruse (EÜ) nr 1333/2008 II ja III lisas loetletud toidu lisaainete spetsifikatsioonid.
            
         
               (3)
            
            
               Kõnealuseid loetelusid võib komisjoni algatusel või pärast taotluse esitamist ajakohastada määruse (EÜ) nr 1331/2008 artikli 3 lõikes 1 osutatud ühtse menetluse kohaselt.
            
         
               (4)
            
            
               9. septembril 2010 esitas Saksamaa taotluse L-leutsiini kasutamise lubamiseks kandeainena (tablettide valmistamise abiaine) tableti kujul olevates lauamagusainetes; Saksamaal oli sellisele kasutusviisile luba antud. Taotlus tehti vastavalt määruse (EÜ) nr 1331/2008 artiklile 4 liikmesriikidele kättesaadavaks.
            
         
               (5)
            
            
               L-leutsiini kasutamine tableti kujul olevates lauamagusainetes on tehnoloogia seisukohast vajalik. L-leutsiini segamisel magusainetega saadakse ühtlane segu, millest seejärel pressitakse tabletid. L-leutsiini kasutamine tagab, et tabletid ei jää pressimismasinatesse kinni.
            
         
               (6)
            
            
               Euroopa Toiduohutusamet (edaspidi „toiduohutusamet”) hindas aminohapete ja seotud ainete kasutamise ohutust lõhna- ja maitseainetena ning esitas oma arvamuse 29. novembril 2007 (4). Toiduohutusamet tegi järelduse, et inimeste kokkupuude toidust saadavate aminohapetega on suurusjärkude võrra suurem kui eeldatav kokkupuute tase nende kasutamisel lõhna- ja maitseainetena ning et üheksa aine, sealhulgas L-leutsiini puhul ei ole eeldatava tarbimistaseme juures ohtu nende kasutamisel lõhna- ja maitseainetena.
            
         
               (7)
            
            
               Taotluses näidati, et isegi magusainetablettide rohke tarbimise korral ei ületa saadav doos 4 % soovitavast L-leutsiini tarbimise kogusest.
            
         
               (8)
            
            
               Seepärast on asjakohane anda luba L-leutsiini kasutamiseks kandeainena tableti kujul olevates lauamagusainetes vastavalt käesoleva määruse I lisale ja määrata kõnealuse toidu lisaaine E-numbriks E 641.
            
         
               (9)
            
            
               L-leutsiini spetsifikatsioonid tuleks lisada määrusesse (EL) nr 231/2012, kui L-leutsiin lisatakse esimest korda määruse (EÜ) nr 1333/2008 II lisas sätestatud liidu loeteludesse. Seoses sellega on asjakohane võtta arvesse Euroopa farmakopöa puhtuse kriteeriumeid L-leutsiini kohta.
            
         
               (10)
            
            
               Määrusi (EÜ) nr 1333/2008 ja (EL) nr 231/2012 tuleks seepärast vastavalt muuta.
            
         
               (11)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse I lisale.
   Artikkel 2
   Määruse (EL) nr 231/2012 lisa muudetakse vastavalt käesoleva määruse II lisale.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Komisjoni määrus (EL) nr 231/2012, 9. märts 2012, millega kehtestatakse Euroopa Parlamendi ja nõukogu määruse (EÜ) nr 1333/2008 II ja III lisas loetletud toidu lisaainete spetsifikatsioonid (ELT L 83, 22.3.2012, lk 1).
   
      (4)  The EFSA Journal (2008) 870, 1–46.
   
      I LISA
      Määruse (EÜ) nr 1333/2008 II lisa muudetakse järgmiselt.
      
                  1)
               
               
                  B osa tabelis 3 „Toidu lisaained, välja arvatud toiduvärvid ja magusained” lisatakse toidu lisaaine E 640 järele järgmine kanne:
                  
                              „E 641
                           
                           
                              L-leutsiin”
                           
                        
            
                  2)
               
               
                  E osas toidukategoorias 11.4.3 „Lauamagusained tableti kujul” lisatakse toidu lisaaine E 640 järele järgmine kanne:
                  
                               
                           
                           
                              „E 641
                           
                           
                              L-leutsiin
                           
                           
                              50 000 ”
                           
                           
                               
                           
                           
                               
                           
                        
            
   
      II LISA
      Määruse (EL) nr 231/2012 lisas lisatakse toidu lisaaine E 640 spetsifikatsiooni järele järgmine kanne:
      
         
                     „E 641 L-LEUTSIIN
                     
                  
               
                     
                        Sünonüümid
                     
                  
                  
                     2-aminoisobutüüläädikhape; L-2-amino-4-metüülpalderjanhape; α-aminoisokapronhape; (S)-2-amino-4-metüülpentaanhape; L-leu
                  
               
                     
                        Määratlus
                     
                  
               
                     EINECSi nr
                  
                  
                     200–522-0
                  
               
                     CASi number
                  
                  
                     61–90-5
                  
               
                     Keemiline nimetus
                  
                  
                     L-leutsiin; L-2-amino- 4-metüülpentaanhape
                  
               
                     Keemiline valem
                  
                  
                     C6H13NO2
                     
                  
               
                     Molekulmass
                  
                  
                     131,17
                  
               
                     Analüüs
                  
                  
                     Sisaldus 98,5–101,0 % veevabast massist
                  
               
                     
                        Kirjeldus
                     
                  
                  
                     Valge või peaaegu valge kristalliline pulber või läikivad helbed
                  
               
                     
                        Määramine
                     
                  
               
                     Lahustuvus
                  
                  
                     Lahustub vees, äädikhappes, lahjendatud soolhappes ning aluselistes hüdroksiidides ja karbonaatides; etanoolis lahustub halvasti
                  
               
                     Eripöörang
                  
                  
                     + 14,5° < [α] D 20 < + 16,5°
                     (4 % lahus (veevabast massist) 6N soolhappes)
                  
               
                     
                        Puhtus
                     
                  
               
                     Massikadu kuivatamisel
                  
                  
                     Mitte üle 0,5 % (100 °C–105 °C)
                  
               
                     Sulfaattuhk
                  
                  
                     Mitte üle 0,1 %
                  
               
                     Kloriidid
                  
                  
                     Mitte üle 200 mg/kg
                  
               
                     Sulfaadid
                  
                  
                     Mitte üle 300 mg/kg
                  
               
                     Ammoonium
                  
                  
                     Mitte üle 200 mg/kg
                  
               
                     Raud
                  
                  
                     Mitte üle 10 mg/kg
                  
               
                     Arseen
                  
                  
                     Mitte üle 3 mg/kg
                  
               
                     Plii
                  
                  
                     Mitte üle 5 mg/kg
                  
               
                     Elavhõbe
                  
                  
                     Mitte üle 1 mg/kg”